Peters Sagans

**Peters Sagans** (; dzimis  Žilinā) ir profesionāls Slovākijas šosejas riteņbraucējs, kurš šobrīd pārstāv *[[UCI ProTour]]* komandu **'. 2015. 2016. un 2017. gadā uzvarējis [[Pasaules čempionāts šosejas riteņbraukšanā|Pasaules čempionāta]] grupas braucienā, kļūdams par vienīgo sportistu, kam tas izdevies trīs reizes pēc kārtas. Tāpat Sagans septiņas reizes uzvarējis ''[[Tour de France]]'' [[Punktu ieskaite Tour de France|punktu ieskaites]] kopvērtējumā, bet vienu reizi arī ''[[Punktu ieskaite Giro d'Italia|Giro d'Italia]]'' [[Punktu ieskaite Giro d'Italia|punktu ieskaitē]]. 14 gadus ilgās karjeras laikā guvis 121 uzvaru.

== Karjera ==
Saganam bija veiksmīga jauniešu [[kalnu riteņbraukšana]]s karjera — viņš uzvarēja 2008. gada Pasaules čempionātā junioriem, bet vēlāk pievērsās šosejas riteņbraukšanai. Jau agri ticis uzskatīts par vienu no riteņbraukšanas daudzsološākajiem talantiem, gūstot uzvaras augstākās kategorijas sacensībās jau agrā vecumā.

=== ''Liquigas-Doimo'' ===
Sagans uzvarējis divos [[Parīze—Nica]] posmos, vienā ''[[Tour de Romandie]]'' posmā, divos ''[[Tour de Pologne]]'' posmos un kopvērtējumā, trīspadsmit ''[[Tour of California]]'' posmos (sacensību rekords) un kopvērtējumā, vienpadsmit ''[[Tour de Suisse]]'' posmos, četros ''[[Vuelta a España]]'' posmos, kā arī trijos ''[[Giro di Sardegna]]'' posmos un kopvērtējumā.

[[2012. gada Tour de France|2012. gada ''Tour de France'']] P. Sagans guva uzvaras trijos posmos, uzvarot arī [[punktu ieskaite Tour de France|punktu ieskaitē]]. [[2013. gada Tour de France|2013. gada ''Tour de France'']] viņš šo panākumu atkārtoja, bet uzvarēt izdevās tikai vienā posmā. [[2014. gada Tour de France|2014. gada ''Tour de France'']] Saganam atkal izdevās pārliecinoši uzvarēt punktu ieskaitē, lai gan viņš neuzvarēja nevienā no posmiem.

=== ''Tinkoff-Saxo'' ===
[[2015. gada Tour de France|2015. gada ''Tour de France'']] Saganam vēl vienu reizi izdevās pārliecinoši uzvarēt punktu ieskaitē, atkal neuzvarot nevienā no posmiem.

2015. gadā Sagans uzvarēja ''[[Tour of California]]'' sacensību kopvērtējumā. 27. septembrī Sagans uzvarēja [[2015. gada Pasaules čempionāts šosejas riteņbraukšanā|Pasaules čempionāta]] grupas braucienā Ričmondā, ASV. Viņš veica izrāvienu 23. ielā, kas bija īss bruģēts kāpums nedaudz vairāk kā divus kilometrus no finiša un izcīnīja solo uzvaru.

2016. gadā viņš pirmo uzvaru pasaules čempiona kreklā izcīnīja [[Gente—Vevelgema]] sacensībās. Līdz ar šo uzvaru viņš kļuva par [[UCI Pasaules rangs|pasaules ranga pirmo numuru]]. Sagana panākumi turpinājās ar pirmo uzvaru klasiku "pieminekļos" — [[2016. gada Flandrijas tūre|Flandrijas tūrē]]. Sagans atrāvās no pēdējā pretinieka [[Seps Vanmarke|Sepa Vanmarkes]] [[Paterbergs|Paterberga]] kāpumā un pēdējos 14 kilometrus veica vienatnē, neļaujot sevi panākt [[Fabians Kančellāra|Fabiana Kančellāras]] un Vanmarkes duetam. Tūres noslēgumā Saganam izdevās piekto gadu pēc kārtas uzvarēt arī punktu ieskaites kopvērtējumā.

2016. gada sezonas laikā Sagana aģents vienojās par jaunu līgumu ar **'. Saskaņā ar *Tinkoff* komandas īpašnieka Oļega Tinkova teikto, Sagans jaunajā komandā pelnīs 6 miljonus eiro gadā.

16. oktobrī Sagans otro gadu pēc kārtas uzvarēja Pasaules čempionātā grupas braucienā Dohā, Katarā. Uzvaru viņš izcīnīja, sprintā pārspējot 24 citus atrāviena braucējus.

### ''Bora—Hansgrohe''
2017. gada septembrī Sagans uzvarēja *[[2017. gada Grand Prix Cycliste de Québec|Grand Prix Cycliste de Québec]]* sacensībās. 24. septembrī trešo reizi pēc kārtas kļuva par Pasaules čempionu grupas braucienā, uzvarot sprinta finišā Bergenā notiekošajā 2017. gada Pasaules čempionātā.

2018. gada pavasarī uzvarēja Gente—Vevelgema un Parīze—Rubē sacensībās. 2018. gada ''Tour de France'' Sagans uzvarēja trijos posmos un sesto reizi punktu ieskaitē.

2019. gada ''Tour de France'' jau septīto reizi uzvarēja punktu ieskaitē, uzstādot jaunu rekordu. Sagans uzvarēja arī sacensību 5. posmā.

2021. gada februārī Sagans inficējās ar COVID-19.

2021. gada ''Giro d'Italia'' Sagans pirmoreiz uzvarēja punktu ieskaites kopvērtējumā.

### ''Team TotalEnergies''
2021. gada augustā **' komanda paziņoja par līguma parakstīšanu ar Saganu no nākamās sezonas.

2022. gada janvārī Sagans atkārtoti inficējās ar [[COVID-19]].

2023. gada janvārī paziņoja, ka sezonas beigās plāno beigt pilnvērtīgu šosejas riteņbraucēja karjeru un koncentrēties startam [[Kalnu riteņbraukšana|kalnu riteņbraukšanā]] [[2024. gada vasaras olimpiskās spēles|2024. gada olimpiskajās spēlēs]]. Savās pēdējās sacensībās ''[[Tour de Vendée]]'' 1. oktobrī Sagans izcīnīja devīto vietu.

== Personīgā dzīve ==
Petera vecākais brālis [[Jurajs Sagans|Jurajs]] arī ir profesionāls riteņbraucējs, pārstāvējis tās pašas komandas — **', **', **' un **, pievienojoties brālim katru reizi, kad Peters ir mainījis komandu.

2015. gada novembrī Dolni Kubīnā Sagans apprecēja savu draudzeni Katarinu Smolkovu. 2017. gada 25. oktobrī piedzima viņu pirmais bērns, Marlons. 2018. gada 18. jūlijā Peters paziņoja par pāra šķiršanos.

Sagans ir praktizējošs katolis un 2018. gada janvārī Vatikānā tikās ar pāvestu Francisku.

## Atsauces

## Ārējās saites

*